L-għanja tal-Għid Meta ħareġ Iżrael mill-Eġittu, Ġakobb minn poplu ta' lsien barrani, Ġuda sar is-santwarju tiegħu, Iżrael is-saltna tiegħu. Il-baħar rah u ħarab, il-Ġordan raġa' lura. Qabżu bħal kbiex il-muntanji , u bħal ħrief il-għoljiet. Xi ġralek, baħar, biex taħrab? Xi ġralek, Ġordan, biex terġa' lura? Xi ġralkom, muntanji, biex taqbżu bħal kbiex, u intom, għoljiet, biex taqbżu bħal ħrief? Triegħed, art, quddiem is-Sid, quddiem Alla ta' Ġakobb, li jbiddel il-blat f'għadira, iż-żonqor f'għajn ta' ilma.